CELEX: 32018D0807(03)
Language: lt
Date: 2018-08-03 00:00:00
Title: 2018 m. rugpjūčio 3 d. Komisijos įgyvendinimo sprendimas dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje („Uhlen Laubach“ (SKVN))

7.8.2018   
               
               
                  LT
               
               
                  Europos Sąjungos oficialusis leidinys
               
               
                  C 277/13
               
            
         KOMISIJOS ĮGYVENDINIMO SPRENDIMAS
         2018 m. rugpjūčio 3 d.
         dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje
         
         („Uhlen Laubach“ (SKVN))
         (2018/C 277/05)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 punktą,
         kadangi:
         
                     (1)
                  
                  
                     Vokietija pateikė paraišką dėl pavadinimo „Uhlen Laubach“ apsaugos pagal Reglamento (ES) Nr. 1308/2013 II dalies II antraštinės dalies I skyriaus 2 skirsnį;
                  
               
                     (2)
                  
                  
                     Komisija išnagrinėjo tą paraišką pagal Reglamento (ES) Nr. 1308/2013 97 straipsnio 2 dalį ir padarė išvadą, kad ji atitinka to reglamento 93–96 straipsniuose, 97 straipsnio 1 dalyje ir 100–102 straipsniuose nustatytas sąlygas;
                  
               
                     (3)
                  
                  
                     siekiant suteikti galimybę pagal Reglamento (ES) Nr. 1308/2013 98 straipsnį pateikti prieštaravimo pareiškimą, Europos Sąjungos oficialiajame leidinyje reikia paskelbti minėto reglamento 94 straipsnio 1 dalies d punkte nurodytą bendrąjį dokumentą ir nuorodą į produkto specifikaciją, paskelbtą vykstant išankstinei nacionalinei paraiškos dėl pavadinimo „Uhlen Laubach“ apsaugos nagrinėjimo procedūrai,
                  
               NUSPRENDĖ:
         
            Vienintelis straipsnis
            Pagal Reglamento (ES) Nr. 1308/2013 94 straipsnio 1 dalies d punktą parengtas bendrasis dokumentas ir nuoroda į paskelbtą produkto „Uhlen Laubach“ (SKVN) specifikaciją pateikiami šio sprendimo priede.
            Remiantis Reglamento (ES) Nr. 1308/2013 98 straipsniu, per du mėnesius nuo šio sprendimo paskelbimo Europos Sąjungos oficialiajame leidinyje galima paprieštarauti šio straipsnio pirmoje pastraipoje nurodyto pavadinimo apsaugai.
         
         
            Priimta Briuselyje 2018 m. rugpjūčio 3 d.
            
               
                  Komisijos vardu
               
               Phil HOGAN
               
                  Komisijos narys
               
            
         
         
            (1)  OL L 347, 2013 12 20, p. 671.
      
      
         
            PRIEDAS
            BENDRASIS DOKUMENTAS
            
               „Uhlen Laubach“
            
            
               PDO-DE-02082
            
            
               Paraiškos pateikimo data: 2015 3 26
            
            1.   Registruojamas (-i) pavadinimas (-ai)
            
            „Uhlen Laubach“
            2.   Geografinės nuorodos tipas
            
            SKVN – saugoma kilmės vietos nuoroda
            3.   Vynuogių produktų kategorijos
            
            
                     
                        1.
                     
                     
                        Vynas
                     
                  
                     
                        5.
                     
                     
                        Rūšinis putojantis vynas
                     
                  4.   Vyno (-ų) aprašymas
            
            
               Rūšinis vynas
            
            Baltieji „Riesling“ vynai brandinami „Uhlen Laubach“ valdoje. Yra trys vynuogių produktų rūšys, kurių kiekvienai būdingos šiek tiek skirtingos savybės: rūšinis vynas, specialių būdingų savybių turintis vynas („Prädikatswein“) ir „Sekt b.A.“ vynas (rūšinis putojantis vynas iš nustatytų regionų).
            Jauni „Uhlen Laubach“ vynai būna blyškiai geltonos, kartais žalsvos spalvos. Produktui bręstant spalva intensyvėja, o visiškai subrendęs vynas tampa malonios sodrios aukso spalvos. Vynų aromatams būdingas vaisių natų ir vos juntamų tipinių skalūno mineralų pokvapių žaismas. Kalkių kiekis pilkajame Laubacho skalūne sudaro 25–45 %, taigi tai viena kalkingiausių uolienų Mozelio regione. Tai paaiškina čia brandinamų vynų aromatą – jam dažnai būdingas vėsaus dūmo ir lazdyno riešutų pokvapis, taip pat paprastai sodrus ir švelnus skonis. Daugelis vynų šilti ir aksominiai, pasižymintys patraukliu sodriu, giliu skoniu. Vynai kreminiai, paprastai juos galima gerti po labai trumpo brandinimo.
            Bendrosios analitinės savybės
            
                        Didžiausia bendra alkoholio koncentracija (tūrio %)
                     
                     
                        15,0 
                     
                  
                        Mažiausia faktinė alkoholio koncentracija (tūrio %)
                     
                     
                        11,5 
                     
                  
                        Mažiausias bendrasis rūgštingumas
                     
                     
                        5,0  g/l vyno rūgšties ekvivalento
                     
                  
                        Didžiausias lakusis rūgštingumas (miliekvivalentais litre)
                     
                     
                        1,08 
                     
                  
                        Didžiausias bendras sieros dioksido kiekis (miligramais litre)
                     
                     
                        250
                     
                  
               Specialių būdingų savybių turintis vynas („Prädikatswein“), papildytas „Auslese“ vynais
            
            Baltieji „Riesling“ vynai brandinami „Uhlen Laubach“ valdoje. Yra trys vynuogių produktų rūšys, kurių kiekvienai būdingos šiek tiek skirtingos savybės: rūšinis vynas, specialių būdingų savybių turintis vynas („Prädikatswein“) ir „Sekt b.A.“ vynas (rūšinis putojantis vynas iš nustatytų regionų).
            Jauni „Uhlen Laubach“ vynai būna blyškiai geltonos, kartais žalsvos spalvos. Produktui bręstant spalva intensyvėja, o visiškai subrendęs vynas tampa malonios sodrios aukso spalvos. Vynų aromatams būdingas vaisių natų ir vos juntamų tipinių skalūno mineralų pokvapių žaismas. Kalkių kiekis pilkajame Laubacho skalūne sudaro 25–45 %, taigi tai viena kalkingiausių uolienų Mozelio regione. Tai paaiškina čia brandintų vynų aromatą – jam dažnai būdingas vėsaus dūmo ir lazdyno riešutų pokvapis, taip pat paprastai sodrus ir švelnus skonis. Daugelis vynų šilti ir aksominiai, pasižymintys patraukliu sodriu, giliu skoniu. Vynai kreminiai, paprastai juos galima gerti po labai trumpo brandinimo. Aprašytų aromatų ir skonių įvairovei būdingas saldumas: „Auslese“ vynų saldumas subtilus, o „Beerenauslese“ vynų – tirštesnis, gali būti ir su medaus prieskoniu. Šie vynų skonio aspektai dar ryškesni „Trockenbeerenauslese“ vynuose. „Eiswein“ vynai be jau aprašytų aromatų ir skonių įvairovės pasižymi ir pikantišku rūgštumu.
            Bendrosios analitinės savybės
            
                        Didžiausia bendra alkoholio koncentracija (tūrio %)
                     
                     
                        41,0 
                     
                  
                        Mažiausia faktinė alkoholio koncentracija (tūrio %)
                     
                     
                        5,5 
                     
                  
                        Mažiausias bendrasis rūgštingumas
                     
                     
                        7,0  g/l vyno rūgšties ekvivalento
                     
                  
                        Didžiausias lakusis rūgštingumas (miliekvivalentais litre)
                     
                     
                        2,1 
                     
                  
                        Didžiausias bendras sieros dioksido kiekis (miligramais litre)
                     
                     
                        350
                     
                  
               Specialių būdingų savybių turintis vynas („Prädikatswein“), papildytas „Beerenauslese“, „Trockenbeerenauslese“ ar „Eiswein“ pavadinimų vynais
            
            Baltieji „Riesling“ vynai brandinami „Uhlen Laubach“ valdoje. Yra trys vynuogių produktų rūšys, kurių kiekvienai būdingos šiek tiek skirtingos savybės: rūšinis vynas, specialių būdingų savybių turintis vynas („Prädikatswein“) ir „Sekt b.A.“ vynas (rūšinis putojantis vynas iš nustatytų regionų).
            Jauni „Uhlen Laubach“ vynai būna blyškiai geltonos, kartais žalsvos spalvos. Produktui bręstant spalva intensyvėja, o visiškai subrendęs vynas tampa malonios sodrios aukso spalvos. Vynų aromatams būdingos įvairių vaisių natos ir vos juntamas tipinis skalūno mineralų pokvapis. Kalkių kiekis pilkajame Laubacho skalūne sudaro 25–45 %, taigi tai viena kalkingiausių uolienų Mozelio regione. Tai paaiškina čia brandintų vynų aromatą – jam dažnai būdingas vėsaus dūmo ir lazdyno riešutų pokvapis, taip pat paprastai sodrus ir švelnus skonis. Daugelis vynų šilti ir aksominiai, pasižymintys patraukliu sodriu, giliu skoniu. Vynai kreminiai, paprastai juos galima gerti po labai trumpo brandinimo. Aprašytų aromatų ir skonių įvairovei būdingas saldumas: „Auslese“ vynų saldumas subtilus, o „Beerenauslese“ vynų – tirštesnis, gali būti ir su medaus prieskoniu. Šie vynų skonio aspektai dar ryškesni „Trockenbeerenauslese“ vynuose. „Eiswein“ vynai be jau aprašytų aromatų ir skonių įvairovės pasižymi ir pikantišku rūgštumu.
            Bendrosios analitinės savybės
            
                        Didžiausia bendra alkoholio koncentracija (tūrio %)
                     
                     
                        41,0 
                     
                  
                        Mažiausia faktinė alkoholio koncentracija (tūrio %)
                     
                     
                        5,5 
                     
                  
                        Mažiausias bendrasis rūgštingumas
                     
                     
                        7,0  miliekvivalento litre
                     
                  
                        Didžiausias lakusis rūgštingumas (miliekvivalentais litre)
                     
                     
                        2,1 
                     
                  
                        Didžiausias bendras sieros dioksido kiekis (miligramais litre)
                     
                     
                        400
                     
                  
               „Sekt b.A.“ (rūšinis putojantis vynas iš nustatytų regionų)
            
            Baltieji „Riesling“ vynai brandinami „Uhlen Laubach“ valdoje. Yra trys vynuogių produktų rūšys, kurių kiekvienai būdingos šiek tiek skirtingos savybės: rūšinis vynas, specialių būdingų savybių turintis vynas („Prädikatswein“) ir „Sekt b.A.“ vynas (rūšinis putojantis vynas iš nustatytų regionų).
            Jauni „Uhlen Laubach“ vynai būna blyškiai geltonos, kartais žalsvos spalvos. Produktui bręstant spalva intensyvėja, o visiškai subrendęs vynas tampa malonios sodrios aukso spalvos. Vynų aromatams būdingas vaisių natų ir vos juntamų tipinių skalūno mineralų pokvapių žaismas. Kalkių kiekis pilkajame Laubacho skalūne sudaro 25–45 %, taigi tai viena kalkingiausių uolienų Mozelio regione. Tai paaiškina čia brandintų vynų aromatą – jam dažnai būdingas vėsaus dūmo ir lazdyno riešutų pokvapis, taip pat paprastai sodrus ir švelnus skonis. Daugelis vynų šilti ir aksominiai, pasižymintys patraukliu sodriu, giliu skoniu. Vynai kreminiai, paprastai juos galima gerti po labai trumpo brandinimo. Putojančio vyno gamyboje naudojamas anglies dioksidas sustiprina ir paryškina „Sekt b.A.“ vynams būdingą pirmiau aprašytą „Prädikatswein“ vynų aromatų ir skonių įvairovę.
            Bendrosios analitinės savybės
            
                        Didžiausia bendra alkoholio koncentracija (tūrio %)
                     
                     
                        13,5 
                     
                  
                        Mažiausia faktinė alkoholio koncentracija (tūrio %)
                     
                     
                        11,5 
                     
                  
                        Mažiausias bendrasis rūgštingumas
                     
                     
                        5,0  g/l vyno rūgšties ekvivalento
                     
                  
                        Didžiausias lakusis rūgštingumas (miliekvivalentais litre)
                     
                     
                        1,08 
                     
                  
                        Didžiausias bendras sieros dioksido kiekis (miligramais litre)
                     
                     
                        185
                     
                  5.   Vyno gamybos metodai
            
            a.   
                  Pagrindiniai vynininkystės metodai
               
            
            Atitinkamas vynų gamybos apribojimas
            Neleidžiama naudoti: kalio sorbato, lizocimo, dimetilo dikarbonato, elektrodializės, alkoholio kiekio mažinimo, katijonų mainų, koncentravimo (koncentravimo šalčiu, osmoso, kūgio formos centrifugos), saldinimo vynuogių misa, ąžuolo drožlių ir preparatų.
            
               Rūšinis vynas
            
            Specifinis vynininkystės metodas
            
                         
                     
                     
                        Bent 88 ° pagal Ekslės skalę; didžiausias rūgštingumas = 7,5 g/l, pastiprinimas iki ne daugiau kaip 14,0 % tūrio.
                     
                  
                         
                     
                     
                        Iki 100 ° pagal Ekslės skalę ir spirituoti vynai: didžiausias liekamojo cukraus kiekis = „pusiau sausas“ pagal Vyno įstatymą.
                     
                  
                         
                     
                     
                        Daugiau kaip 100 ° pagal Ekslės skalę: didžiausias liekamojo cukraus kiekis = vynuogių misos svoris/3.
                     
                  
               Specialių būdingų savybių turintis vynas („Prädikatswein“)
            
            Specifinis vynininkystės metodas
            
                         
                     
                     
                        „Auslese“: bent 105 ° pagal Ekslės skalę mažiausias liekamojo cukraus kiekis = 90 g/l;
                     
                  
                         
                     
                     
                        „Beerenauslese“: bent 130 ° pagal Ekslės skalę, mažiausias liekamojo cukraus kiekis = 150 g/l;
                     
                  
                         
                     
                     
                        „Trockenbeerenauslese“: bent 180 ° pagal Ekslės skalę, mažiausias liekamojo cukraus kiekis = 180 g/l.
                     
                  
                         
                     
                     
                        „Eiswein“: bent 130 ° pagal Ekslės skalę; mažiausias liekamojo cukraus kiekis = 150 g/l.
                     
                  
               „Sekt b.A.“ (rūšinis putojantis vynas iš nustatytų regionų)
            
            Specifinis vynininkystės metodas: tradicinė fermentacija buteliuose.
            b.   
                  Didžiausia išeiga
               
            
            70 hektolitrų iš vieno hektaro.
            6.   Nustatyta geografinė vietovė
            
            „Uhlen Laubach“ vietovė yra SKVN „Mosel“ vietovės (registracijos Nr. PDO-DE-A1270) dalis.
            „Uhlen Laubach“ vynuogynai įsikūrę Viningeno vietovėje, kuri yra Majeno-Koblenco rajone, Reino krašto-Pfalco federalinėje žemėje. Ši Uleno regiono dalis vyno pasaulyje ir kitur daugiau kaip dešimt metų žinoma kaip Laubachas – tai pavadinimas, kilęs iš tikslios čia randamo skalūno geologinės apibrėžties. Vietovė prasideda sklypais 256/112, 2571/118, 2581/119, 2398/0, 2395/3, 2393/0 ir baigiasi sklypu 2222/1.
            SKVN „Uhlen Laubach“ žymimi produktai gali būti pagaminti registruotoje SKVN „Mosel“ vietovėje (registracijos Nr. PDO-DE-A1270). Nustatyta vietovė priklauso SKVN „Mosel“. „Uhlen Laubach“ valda užima 12,84 ha plotą.
            7.   Pagrindinės vyninių vynuogių veislės
            
            „Weißer Riesling“.
            8.   Ryšys (-iai) su geografine vietove
            
            „Uhlen Laubach“ vynuogynai išsidėstę terasiniame Mozelio žemupio kraštovaizdyje. „Uhlen Laubach“ terasos išsidėsčiusios tradiciškai – jos orientuotos į pietvakarius ir yra iškilusios maždaug 75–210 metrų virš jūros lygio. Vidutinė pastarųjų penkerių metų temperatūra buvo gana aukšta – 11,6 °C – kaip ir galima tikėtis tokiame nedideliame aukštyje. Nedidelis kritulių kiekis (maždaug 620 mm) ir didelis saulės šviesos valandų skaičius (1 922) sukuria mikroklimatą, kuris ganėtinai skiriasi nuo kitų SKVN „Mosel“ vietovių ir dėl kurio susidaro sąlygos ypatingam vynuogių sunokimui (didelė potencinė alkoholio koncentracija su nedideliu rūgštingumu ir subrendusiais fenoliais). Sakoma, kad šie vynai itin išraiškingi ir labai sodraus skonio. Ypatingos „Uhlen Laubach“ regiono geologinės sąlygos padeda vynuogėms pasiekti fiziologinį sunokimą ir suformuoja išskirtinį čia gaminamų vynų skonį. Kalbant apie geologinį laikotarpį, „Uhlen Laubach“ regionas priklauso devono sistemai, apatinio devono serijai. Konkrečiau kalbant, vietovę sudaro Oberemso/Laubacho ir Lanšteino subsluoksnių nuosėdos ir Laubacho bei Hohenreino sluoksnių nuosėdos. Didelis šioje vietovėje randamo skalūno kalkių kiekis rodo vis labiau plokštėjantį jūros dugną. Ne daugiau kaip 10–20 metrų tropinės jūros gylyje iš pradžių buvo pakankamai deguonies, kad galėtų augti koralai ir moliuskai, kurie dabar įeina į skalūno sudėtį. Susidaręs išdūlėjęs uolėtas dirvožemis yra pradžiažemis, kurį sudaro įvairūs skalūnai, daugiausia dumblingi skalūnai. Kalkių kiekis dirvožemyje daug didesnis nei gretimose SKVN vietovėse, o tai reiškia, kad dirvožemio pH taip pat didesnis (7,5, palyginti su gretimomis vietovėmis, kuriose pH – 6,0). Atskiras dirvožemio daleles daugiausia jungia karbonatai. Tai, kad dirvožemio sudėtyje palyginti nedaug molio dalelių, bet daug akmens (daugiau kaip 50 %), reiškia, kad dirvožemis gerai praleidžia orą iki pat apatinių sluoksnių. Dėl to, taip pat dėl didelio kalkių kiekio ir ypatingos mikrofloros bei mikrofaunos šio regiono vynai, palyginti su gretimose SKVN vietovėse gaminamais vynais, visų pirma pasižymi labai skirtingomis organoleptinėmis savybėmis. „Uhlen Laubach“ vynai dažnai turi šiokį tokį dūmų kvapą. Paprastai sakoma, kad jų skonis sodrus, švelnus, minkštas ir aksominis. Jie labiau kreminiai, palyginti su vynais iš gretimų SKVN vietovių. Paprastai juos galima gerti po labai trumpo brandinimo. Žmogaus įtaka grindžiama tūkstančius metų besitęsiančia vynuogių auginimo tradicija. Meną sodinti vynuogynus terasose, sutvirtintose sausų akmenų sienomis, galima sieti su romėnų laikais. 380 mūsų eros metais romėnų poetas Ausonijus tokias konstrukcijas vadino „amfiteatrais“. Dar vienas tokios praktikos įrodymas yra terasose rastos romėnų monetos, kurios greičiausiai buvo skirtos aukojimui. Nuo tada šioje vietovėje gamintas vynas. Bėgant amžiams gamybos kokybė nuolat gerėjo, nes buvo išvestos naujos vynuogių veislės (nuo XIX a. pradžios – „Riesling“ veislė) ir nauji jų formavimo būdai (krūmo forma, formavimas ant kuolų ar vielos rėmų). Pastaraisiais dešimtmečiais dėl didėjančio sąmoningumo aplinkos apsaugos srityje imta vis mažiau ir mažiau naudoti labai tirpias mineralines trąšas. Todėl į dirvožemį grįžo natūralios mikrofloros ir mikrofaunos populiacijos. Dėl to maistinių medžiagų įsisavinimas ir katijonų mainų procesai vis dažniau susiję su simbiotine sudėtingų molekulių sąveika su ant šakniaplaukių randamais mikrobais. Šie mikrobai perneša dirvožemyje esančias specifines organines medžiagas ir mineralus, todėl vyno skonis tampa dar unikalesnis.
            Pirmiau aprašytas ryšys vienodai taikomas ir „Sekt b.A.“ vynams.
            9.   Kitos pagrindinės sąlygos
            
            
               Teisinis pagrindas
            
            Nustatytas nacionalinės teisės aktuose.
            
               Kitų sąlygų tipas
            
            Papildomi ženklinimo reikalavimai.
            
               Sąlygos aprašymas
            
            Etiketėse ir ant pakuočių pateiktina informacija apibrėžta galiojančiuose Europos Sąjungos, Vokietijos Federacinės Respublikos ir Reino krašto-Pfalco federalinės žemės įstatymuose ir kituose teisės aktuose. Prieš vartojant su šia kilmės vietos nuoroda susijusius tradicinius terminus, vynas turi būti oficialiai patikrintas. Tik tiems vynams, kurie atitiko su tuo oficialiu patikrinimu susijusius konkrečius reikalavimus, yra išduodamas oficialus patikrinimo numeris, kuris susideda iš kelių skaitmenų, nurodančių tikrinimo įstaigą, valdos numerį, patikrinimui pateiktų vynų skaičių ir metus, kuriais jie buvo pateikti arba kuriais buvo išduotas patikrinimo numeris. Etiketėje turi būti nurodytas patikrinimo numeris. Tradiciniai terminai „Qualitätswein“, „Prädikatswein“ ir „Sekt b.A.“ yra susiję su kilmės vietos nuoroda ir gali pakeisti SKVN nuorodą.
            
               Nuoroda į produkto specifikaciją
            
            http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html?nn=3057588.